Gabrielle Giffords var den tredje kvinnen som representerte Arizona i Kongressen, etter en karriere i PriceWaterhouseCoopers og farens dekkfirma, samt en termin i delstatsforsamlingen (to år i delstatskongressen og to år i delstatssenatet). Giffords ble innvalgt første gang i 2006 med støtte fra blant andre lærerorganisasjonene og miljøvernorganisasjoner (Sierra Club) i Arizona, og ble gjenvalgt til en andre og til en tredje kongressperiode ved mellomvalget i 2010. Etter valget kom hun på RealClearPolitics' topp ti-liste over de mest spennende nye makthaverne.